钦定古今图书集成/理学汇编/学行典/第133卷 > 朱子大全集 > 《答熊梦兆》
## 钦定古今图书集成/理学汇编/学行典/第133卷 > 朱子大全集 > 《答熊梦兆》

圣人不勉不思，今《书》载传授之旨云“允执厥中” ，下一“执” 字，似亦大段吃力。如何？

罔念而作狂矣。《经》言此类非一，更细思之。

《挥麈前录》：《三朝史钱俨传》云：俨能饮酒，百卮不醉，尝
患无敌，或言一军校差可伦，拟问其状，曰：“‘饮酒多，手
益恭’。俨曰：‘此亦变常，非善饮也’。”《东轩笔录》云：“冯文简
在太原，以书姹王灵芝曰：‘并门歌舞妙丽，吾闭目不
窥，但日与和甫谈禅耳’。平父答曰：‘所谓禅者，只恐明
公未达耳’。”盖闭目不窥已是一重公案。冯深伏其言，
以二条观之，“万事莫不安于自然也。”

“语窥古今，古云‘事在勉强而已’，又云‘勉强行道’，又云
‘勉强加餐饭’。”吾人艰难处世，存一勉强之心，即甘淡
泊宁静之意，志气何宏远，勋猷不可至乎？后人水陆
备陈，穷口腹之欲，裘马休休，获即次之安，纵情逸乐，
恣意骄奢，天下事不可为矣。且宴安鸩毒，伐性之媒，
身命亦随丧亡焉，是亦未识勉强之义也。